Crytek

Crytek GmbH on vuonna 1999 perustettu videopelien kehittämiseen erikoistunut yritys eli pelitalo. Yhtiön perustivat saksanturkkilaiset veljekset Cevat, Avni ja Faruk Yerli. Crytekin pääkonttori sijaitsee Frankfurtissa ja yhtiön kaksi muuta studiota ovat Kiovassa ja Budapestissa. Crytek tunnetaan kehittämästään Far Cry -pelistä ja Crysis-pelisarjasta, sekä kehittämästään CryEngine-pelimoottorista.

 Historia
Perustajat matkustivat Los Angelesiin E3-messuille, jossa pääsivät esittelemään kehittämäänsä X-Islea Nvidian osastolla. Nvidia teki sopimuksen X-Islen liittämisestä jokaisen myydyn näytönohjaimen mukaan suorituskyvyn mittausohjelmana. Pian tämän jälkeen Yerlin veljekset tekivät sopimuksen Ubisoftin kanssa, joka mahdollisti yrityksen perustamisen ja tekniikkademon kehittämisestä varsinaiseksi videopeliksi. Yrityksen ensimmäinen peli Far Cry julkaistiin vuonna 2004.

Crytek myi kaikki oikeudet Far Cry -pelisarjaan sekä oikeuden käyttää CryEngine-pelimoottoria Ubisoftille vuonna 2006. 

Crytekin Kiovan studio kehitti Mail.ru Groupin My.com -brändille ilmaiseksi pelattavan Warface-pelin ja ylläpitää sitä edelleen.

THQ:n mentyä konkurssiin Crytek osti Homefront-pelin oikeudet itselleen.

Vuonna 2014 kerrottiin Crytekin talousvaikeuksista. Xbox Onelle kehitetty yksinoikeuspeli Ryse: Son of Rome oli yhtiölle katastrofi ja palkat jäivät maksamatta kuukausien ajaksi.https://www.pcgamer.com/report-30-crytek-uk-staff-laid-off-others-go-unpaid-as-studio-struggles-with-financial-trouble/ https://www.polygon.com/2014/8/8/5982995/crytek-employee-pay-withheld-save-company-cevat-yerli 

Homefront-pelin jatko-osaa Homefront: The Revolution kehittänyt Crytek UK -studio (aiemmin Free Radical Design, nyt Dambuster Studios) ja pelin oikeudet myytiin Koch Medialle ja Deep Silver -julkaisijalle.

Maaliskuussa 2017 Crytek ilmoitti Bulgarian Sofiassa sijaitsevan studionsa Crytek Black Sean myynnistä Segalle ja sen omistamalle Creative Assemblylle.

Helmikuussa 2018 Crytek ilmoitti, että Cevat Yerli astui syrjään toimitusjohtajan tehtävästä, ja hänen veljensä Avni ja Faruk jatkavat yhtiön johdossa yhteistoimitusjohtajina. Cevat tukee edelleen yhtiötä neuvonantajana ja merkittävänä osakkaana.

 Tuotteet 
Crytek lisensoi CryEngine-pelimoottoriaan pelikehittäjille.

 Pelit 

Crytekin kehittämiä pelejä:
 Vuosi Nimi Julkaisija(t) Alusta(t) Studio(t) 2004 Far Cry Ubisoft Microsoft Windows Crytek 2007 Crysis Electronic Arts Microsoft Windows, PlayStation 3, Xbox 360 2008 Crysis Warhead Microsoft Windows Crytek Budapest 2011 Crysis 2 Microsoft Windows, PlayStation 3, Xbox 360 Crytek, Crytek UK 2012 Fibble: Flick 'n' Roll Crytek iOS, Android Crytek Budapest 2013 Crysis 3 Electronic Arts Microsoft Windows, PlayStation 3, Xbox 360 Crytek, Crytek UK Warface Microsoft Studios, Crytek Microsoft Windows, Xbox 360 Crytek Kiev Ryse: Son of Rome Microsoft Windows, Xbox One Crytek 2014 The Collectables DeNA iOS Crytek Budapest 2016 The Climb Crytek Microsoft Windows Crytek Robinson: The Journey PlayStation 4, Microsoft Windows Peruttu Arena of Fate Microsoft Windows Crytek Black Sea  Hunt: Showdown Microsoft Windows, PlayStation 4, Xbox One Crytek

 Lähteet 

 Aiheesta muualla 
 CryEngine sivut
 Profiili MobyGamesissä 

*